Document ID: 32005R1239

KOMMISSIONENS FORORDNING (EF) Nr. 1239/2005
af 29. juli 2005
om ændring af forordning (EF) nr. 581/2004 om en løbende licitation for eksportrestitutioner for visse typer smør og forordning (EF) nr. 582/2004 om en løbende licitation for eksportrestitutioner for skummetmælkspulver
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 3, litra b), og stk. 14, og
ud fra følgende betragtninger:
(1)
Efter artikel 1, stk. 1, i Kommissionens forordning (EF) nr. 581/2004 (2) og artikel 1, stk. 1, i Kommissionens forordning (EF) nr. 582/2004 (3) kan der ikke ydes restitutioner for eksport til visse destinationer.
(2)
Ved Kommissionens forordning (EF) nr. 909/2005 af 16. juni 2005 om fastsættelse af eksportrestitutioner for mælk og mejeriprodukter (4) blev Ceuta og Melilla pr. 17. juni 2005 inkluderet under destinationsområde L 01 og L 03, som opregner de destinationer, der ikke kan ydes eksportrestitutioner for, og restitutionssatsen for smør til eksport til Rusland blev ændret til den sats, der gælder for alle andre destinationer. Det er derfor nødvendigt at udelukke disse destinationer fra de eksportrestitutioner, som fastlægges i henhold til forordning (EF) nr. 581/2004 og (EF) nr. 582/2004.
(3)
Forordning (EF) nr. 581/2004 og (EF) nr. 582/2004 bør derfor ændres tilsvarende.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 1, stk. 1, andet afsnit, i forordning (EF) nr. 581/2004 affattes således:
»De i første afsnit nævnte produkter er bestemt til eksport til alle destinationer undtagen Andorra, Ceuta og Melilla, Gibraltar, USA og Vatikanstaten.«
Artikel 2
Artikel 1, stk. 1, i forordning (EF) nr. 582/2004 affattes således:
»1. Der indledes en løbende licitation for at fastlægge eksportrestitutionen for skummetmælkspulver som omhandlet i afsnit 9 i bilag I til Kommissionens forordning (EØF) nr. 3846/87 (5) i sække af nettovægt 25 kg og derover og med 0,5 vægtprocent tilsatte ikke-mælkeprodukter og derunder henhørende under produktkode ex ex 0402 10 19 9000 til eksport til alle destinationer undtagen Andorra, Bulgarien, Ceuta og Melilla, Gibraltar, USA og Vatikanstaten.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juli 2005.

Labels: 3
17
18